  Майя Бывальцева Россиысь спортъя министр Виталий Мутко Удмуртилэн тӧроезлы телеграмма лэзиз. Отын со Александр Соловьёвез но элькунысь спорт мерлыкез Воткаын вордскем Давид Белявскийлэн Олимпиадаын утэм азвесь медаленыз ӟечкылаз. «Шумпотыса пусйисько, тӥляд улосвылдылэн кунысь спорт удысэз азинтонын тыршемез тужгес вылӥ калыккуспо ӵошатсконъёсын вормонъёс басьтыны луонлык сётӥз», — верамын телеграммаын. Озьы ик Мутко улосвыллэн кивалтӥсезлы нимысьтыз тау кариз элькунын физкультураез но спортэз азинтонлы бадӟым саклык висъям, Рио-де-Жанейроын Шудонъёслы дасяськыны юрттэм понна но пусйыны куриз ваньзэс, кин спортсменэз дасян понна кылкутэ. Тодэ вайытом, 8-тӥ гудырикошконэ Давид Белявский Россилэн сборноезлы азвесь медаль утыны юрттӥз. Командаосын вожвылъяськонын со Китайлэсь сборнойзэ азьпалтыны быгатӥз. Тегъёс: Спорт Олимпиада ДавидБелявский Удмуртия Россия АлександрСоловьёв  